kardosdrur/scandi-wiki huggingface dataset:
Renault 15

Renault 15 eller R15 var en tredørs coupé, som Renault introducerede i 1971. Den forhjulstrukne bil på basis af Renault 12 var efterfølgeren for Renault Caravelle. Samtidig med R15 kom parallelmodellen Renault 17, som adskilte sig fra R15 gennem forlygternes form, den manglende B-søjle, en bredere C-søjle og motoren.

Det eneste sted R15 blev produceret var på fabrikken i Palencia under ledelse af Renault España. Modellen blev derudover også bygget hos Maubeuge Construction Automobile i Maubeuge.

Historie 

Renault 15 TL havde ligesom R12 en firecylindret rækkemotor på 1.289 cm³ og 40 kW/54 hk, hvilket gav bilen en topfart på . Forhjulene var enkelt ophængt på dobbelte tværlænker med skruefjedre og forsynet med hydrauliske teleskopstøddæmpere og stabilisator. Bilen havde skivebremser på forhjulene og tromlebremser på baghjulene.

Topmodellen Renault 15 TS havde en motor på 1.565 cm³ og en topfart på . Denne motor stammede fra Renault 16.

I efteråret 1974 fik modellerne TS og Automatic en større motor på 1.605 cm³.

Facelift 
I marts 1976 blev front- og hækpartiet på alle modelversioner modificeret med bredere forlygter. Derudover fik GTL bedre udstyr med bl.a. enkeltsæder foran.

I august 1979 indstillede Renault produktionen af R15. Efterfølgeren Renault Fuego kom på markedet i februar 1980.

Eksterne henvisninger 

15
Forhjulstrukne biler
Biler introduceret i 1971
Biler fra 1970'erne
Coupéer
Laurentius Borchsenius Stenersen

Laurentius Borchsenius Stenersen (født 27. februar 1843 i Ullensaker, død 6. marts 1921 i Kristiania) var en norsk filolog og numismatiker.

Stenersen blev student 1860, filologisk kandidat 1866 og 1875 universitetsstipendiat i klassisk filologi og arkæologi. Han tog 1877 den filosofiske doktorgrad på afhandligen De historia variisque generibus statuarum iconicarum apud Athenienses (1877). I 1888 blev han professor i klassisk, specielt latinsk, filologi. Afsked som emeritus fik han 1914.

Af hans skrifter kan mærkes: Fidias (1872); En Rejse i Grækenland (1875); Catuls Digtning ... (1887); Udsigt over den romerske Satires forskellige Arter (1887). Fra 1877 var han Bestyrer af universitetets Myntkabinettet; flere norske møntfund er beskrevne af ham. 1881—88 var han Skulpturmuseets direktør og senere medlem af museets bestyrelse.

Referencer 

 

Klassiske filologer
Filologer fra Norge
Numismatikere fra Norge
Ansatte ved Oslo Universitet
Faglitterære forfattere fra Norge
Salmonsens
Museumsfolk fra Norge
Dansksprogede forfattere fra Norge
Latinsksprogede forfattere
Katsina (delstat)

Katsina er en delstat i det nordlige Nigeria, grænsende til nabolandet Niger mod nord. Delstaten blev oprettet i 1987 fra tidligere at have været en del af delstaten Kaduna. År 2000 indførtes de islamiske sharialove i Katsina.

Geografi 
Katsina grænser mod syd til delstaten Kaduna, mod vest til delstaten Zamfara, mod nordøst til delstaten Jigawa og mod sydøst til delstaten Kano. Hovedbyen er Katsina.

Inddeling 
Delstaten er inddelt i 34 Local Government Areas med navnene: Bakori, Batagarawa, Batsari, Baure, Bindawa, Charanchi, Dandume, Danja, Dan-Musa, Duara, Dutsi, Dutsin-Ma, Faskari, Funtua, Ingawa, Jibia, Kafur, Kaita, Kankara, Kankia, Katsina, Kurfi, Kusada, Mai’Adua, Malumfashi, Mani, Mashi, Matazu, Musawa, Rimi, Sabuwa, Safana, Sandamu og Zango.

Erhvervsliv 
Det meste af delstaten består af buskvækster og savannevegetation. Landbrug er det vigtigste erhverv, og her dyrkes blandt andet jordnødder, bomuld, hirse og sorghum. Man holder kvæg, får og geder, og handler med huder og skind.

Eksterne kilder og henvisninger 

 Om Katsina  på Store Norske Leksikon

Nigerias delstater
Michael Christensen

Flere personer bærer navnet Michael Christensen:

 Michael Christensen (fodboldspiller, født 1956) - dansk fodboldspiller.
 Michael Christensen (fodboldspiller, født 1983) – dansk fodboldspiller.
 Michael Christensen (politiker) – dansk politiker.
 Michael Færk Christensen – dansk cykelrytter.
 Michael Christensen (arkitekt) - dansk arkitekt.
DHF's Landspokalturnering 2012

DHF's Landspokalturnering 2012 er 49. udgave af DHF's Landspokalturnering. De indledende runder blev spillet i efteråret 2011 og foråret 2012, hvorefter Jydsk Håndbold Forbund (JHF) afleverede otte hold til ottendedelsfinalerne, der som den første runde var landsdækkende. De sidste otte hold afleverede Fyns Håndbold Forbund (FHF) og Håndbold Region Øst (HRØ) tilsammen. Der blev trukket lod til ottendedelsfinalerne 29. maj 2012 kl. 11:00. Kvindernes turnering blev vundet af FC Midtjylland med en finalesejr over KIF Vejen på 28-21, mens herrernes turnering blev vundet af Århus Håndbold med en finalesejr på 27-26 over Skjern Håndbold.

Mænd

Ottendedelsfinaler
Otte hold fra Jylland og otte hold fra Østdanmark (inkl. Fyn) kvalificerede sig til ottendedelsfinalerne. Kampene skulle spilles senest 2. september 2012. Kampe med deltagelse af hold fra 1. division skulle dog senest spilles 31. august 2012.

Kvartfinaler
Her deltager de otte vinderhold fra ottendedelsfinalerne

Final 4 
De fire vindere af kvartfinalerne spiller final 4-stævne 2.-3. februar 2013 i NRGi Arena i Aarhus.

Semifinaler

Finale

Kvinder

Ottendedelsfinaler
Otte hold fra Jylland og otte hold fra Østdanmark (inkl. Fyn) kvalificerede sig til ottendedelsfinalerne. Kampene skulle spilles senest 2. september 2012.

Kvartfinaler
Her deltog de otte vinderhold fra ottendedelsfinalerne

Semifinaler
Her deltager de fire vinderhold fra kvartfinalerne

Finale 
Finalen afvikles i Ikast Brande Arena i Ikast.

Referencer

Kilder 
Mænd
 Resultater, 7. runde, JHF
 Resultater, 6. runde FHF/HRØ

Kvinder
 Resultater, 7. runde, JHF
 Resultater, 6. runde FHF/HRØ

2012
Håndbold i 2012
Nianet

Nianet er en dansk fibernetoperatør, der er ejet af 16 danske el-selskaber. Selskabet blev etableret i 2003, har ca. 100 ansatte og havde i 2012 en omsætning på ca. 192 mio. kr.

Fysisk er Nianet placeret med hovedkontor i Glostrup og en afdeling i Skanderborg samt fem datacentre i henholdsvis Glostrup, Taastrup, Vallensbæk, Skanderborg og Aarhus. Den 11. juni 2018 blev Nianet fusioneret med GlobalConnect.

Referencer

Eksterne henvisninger 
 Nianets hjemmeside

Elselskaber i Danmark
Fibernetudbydere i Danmark
Etableret i 2003
Schloss Biebrich

Schloss Biebrich er et slot i Biebrich (bydel af Wiesbaden) i Hessen. Det blev anlagt som et slot i 1702 og har bl.a. historisk betydning som den første residens for fyrsterne af Nassau.

Eksterne kilder og henvisninger 

 Das Biebricher Schloss

Biebrich
Bygninger, konstruktioner og anlæg i Wiesbaden
Meyer

Meyer har flere betydninger:
 Meyer (efternavn) – et efternavn af tysk oprindelse
 Meyer (terningspil) – et terningspil
 Meyer (virksomhed) – virksomheden registreret i Lichtenstein
 Arnold Hannibal Meyer – en person i tv-serien Huset på Christianshavn
Andrés Segovia

Andrés Torres Segovia, Marqués de Salobreña, (født 21. februar 1893 i Linares, Jaén i Andalusien, død 3. juni 1987 i Madrid) var en klassisk guitarist.

Segovia var en fremtrædende og toneangivende person indenfor den klassiske guitarscene i 1900-tallet og bliver af mange betragtet som den moderne klassiske guitars fader. Han havde en lang karriere og han turnerede frem til han var omkring 75 år.

Segovia ville fremme guitar som et klassisk instrument, ikke bare for populærmusikken og folkemusikken. Han optrådte første gang for et publikum i 16-års alderen, og debuterede for alvor i Madrid få år senere, hvor han fremførte musik han havde transkriberet fra Francisco Tárrega og Johann Sebastian Bach. I modsætning til hvad der den gang var normalt, spillede Segovia med en kombination af fingerneglene og fingerspidserne, og ikke kun fingerspidserne, hvilket gav ham en skarpere lyd sammenlignet med andre klassiske guitarister. Dette har influeret mange, og således benytter de fleste klassiske guitarister i nyere tid sig af denne teknik.

Priser og udmærkelser 
Han blev den 24. juni 1981 adlet af kong Juan Carlos for sine bidrag til kunst og musik og fik adelstittelen Marqués de Salobreña.

Han har modtaget en række internationale priser, blandt andet:
 1974 – Léonie Sonnings Musikpris
 1985 – Ernst von Siemens' musikpris 
 1986 – Grammy Award

Eksterne henvisninger 

 Segoviamuseet

Guitarister fra Spanien
Modtagere af Léonie Sonnings musikpris
Renault G-motor

G-motoren er en firecylindret bilmotor fra Renault.

G8T 
G8T har 3 ventiler pr. cylinder og indirekte indsprøjtning.

Dens slagvolume er 2.188 cm³, med en boring på 87 mm og en slaglængde på 92 mm.

Motoren findes i en sugeudgave med 61 kW/83 hk ved 4.500 omdr./min. og et drejningsmoment på 142 Nm ved 2.250 omdr./min, monteret i Renault Laguna fra 1994 til 1996. Motoren har et kompressionsforhold på 23:1 og er udstyret med en mekanisk styret indsprøjtningspumpe fra Bosch.

Turboudgaven har intercooler, 83 kW/113 hk ved 4.300 omdr./min. og et drejningsmoment på 250 Nm ved 2.000 omdr./min., monteret i Renault Laguna, Renault Safrane og Renault Espace fra 1996 til 2001. Motoren har et kompressionsforhold på 22:1 og er udstyret med en elektronisk styret indsprøjtningspumpe fra Bosch.

G9T 
G9T har 4 ventiler pr. cylinder og commonrail-indsprøjtning.

Dimensionerne er identiske med G8T's.

Motoren findes i flere forskellige udførelser:
 66 kW/90 hk ved 3.650 omdr./min., 260 Nm ved 1.500 omdr./min.. Kompressionsforhold 17,8:1, monteret i Renault Master fra 2000 til 2002.
 85 kW/115 hk ved 4.000 omdr./min., 320 Nm ved 1.750 omdr./min.. Kompressionsforhold 18:1, monteret i Renault Vel Satis fra 2001 til 2004.
 95 kW/129 hk ved 4.000 omdr./min., 296 Nm ved 2.000 omdr./min.. Kompressionsforhold 17,9:1, monteret i Renault Espace fra 2000 til 2002.
 102 kW/139 hk ved 4.000 omdr./min., 320 Nm ved 1.750 omdr./min.. Kompressionsforhold 18:1, monteret i Renault Laguna i 2005 og Renault Vel Satis fra 2004 til 2009.
 110 kW/150 hk ved 4.000 omdr./min., 320 Nm ved 1.750 omdr./min.. Kompressionsforhold 18:1, monteret i Renault Espace fra 2002 til 2007, Renault Laguna fra 2002 til 2005, Renault Vel Satis fra 2002 til 2006 og Renault Avantime fra 2002 til 2003.

G9U 
G9U er en 2,5-litersmotor med 4-ventilteknik og commonrailindsprøjtning. 

 Boring × slaglængde: 89,0 × 99,0 mm
 Slagvolume: 2464 cm³

Versioner:
 G9U 730: 98 kW/133 hk ved 3500 omdr./min., 310 Nm ved 2100 omdr./min. Kompressionsforhold 18,0:1, benyttet i Renault Trafic, Nissan Primastar og Opel Vivaro.
 G9U 630: 107 kW/145 hk ved 3500 omdr./min., 310 Nm ved 2100 omdr./min. Benyttet i Renault Trafic, Nissan Primastar og Opel Vivaro.

Kilder 

G-motor
Dieselmotorer
Marel

Marel hf () er en islandsk virksomhed der leverer udstyr, systemer og services til fødevareforarbejdningsindustrien.

Marel fokuserer på fjerkræ, fisk, kød og yderligere forarbejdning. Virksomheden har arbejdet med teknologiske forbedringer inden for filetering af fiskefileter.

Ved udgangen af 2010 havde Marel 3.919 medarbejdere og en årlig omsætning på € 668 millioner.

Historie 
Marel er grundlagt 17. marts 1983 og har hovedsæde i Garðabær, ved Reykjavik. Virksomhedens mærker inkluderer Marel, Stork Poultry Processing og Townsend Further Processing.

I 2007 skiftede Marel navn til Marel Food Systems. Alligevel skiftede virksomheden efter overtagelsen af Stork Food Systems i 2010 navnet tilbage til Marel.

Kilder

Eksterne henvisninger 
 Officielle hjemmeside

Virksomheder fra Island
Ruy Coelho

Ruy Coelho (født 2. marts 1889 i Alcácer do Sal – død 5. maj 1986 i Lissabon Portugal) var en portugisisk komponist.

Coelho var primært kendt som ballet- og operakomponist, og en af de første som fik operaen frem i Portugal, og han revolutionerede balletmusikken. Han studerede i sin ungdom i Lissabon, og tog derefter til Berlin (1910-1913), hvor han bl.a. studerede hos Engelbert Humperdinck og Max Bruch. Han studerede også senere hos Manuel de Falla.

Coelho har skrevet 12 symfonier, 2 klaverkoncerter, sonater, operaer, balletmusik, orkesterværker, sange, religiøse værker og filmmusik etc.

Udvalgte værker 
 Symfoni "Pequena" nr. 1 (1928) - for orkester
 Symfoni "Pequena" nr. 2 (1932) - for orkester
 Symfoni "Camoneanas" 1-5 (1912-1913) - (nr. 1 - for kor og orkester, (nr. 2-5 (1917, 1948, 1951, 1957) - for orkester
 Symfoni nr. 1 (1939) - for orkester
 Symfoni "Além Mar" (1969) - for orkester
 Symfoni nr. 2 (1955) - for orkester
 Symfoni nr. 3 (1956) - for orkester
 Prolog symfoni "Henriquina" (1966) - for orkester
 2 Klaverkonceter – (1948) for klaver og orkester
 4 symfoniske digtninge (1922, 1925, 1926, 1962) – for orkester
 6 suiter (1925, 1927, 1928, 1935, 1956, 1964-1967) – for orkester
 "A Princesa dos Sapatos de Ferro" (1912-1917) – ballet
 "O sonho da princesa na Rosa" (1916) – ballet
 "Serao da Infanta" (1913) – opera
 "Crisfal" (1919) – opera
 "Belkiss" (1923) – opera
 "Rosas de Todo O Ano" (1921) – opera

Eksterne kilder og henvisninger 
 Om Ruy Coelho 
  Om Ruy Coelho på musicweb-international.com 

Komponister fra Portugal
Klassiske komponister fra det 20. århundrede
Össur

Össur () er en islandsk virksomhed der fremstiller ikke-kirurgisk ortopædi. Virksomheden fremstiller og sælger indlæg, støtte, kompression og proteser. Össurs hovedsæde er i Reykjavik og virksomheden er børsnoteret. Virksomheden har også mindre aktiviteter i Amerika, Europa og Asien, med adskillige distributører. I 2006 åbnede Ossur Asia en afdeling i Shanghai, Kina.

Historie 
Össur er grundlagt på Island i 1971 af Össur Kristinsson, en bandagist. Kristinsson-familien ejede virksomheden indtil 1999, hvor den blev børsnoteret på Iceland Stock Exchange. I begyndelsen servicerede virksomheden kun det islandske marked, men eksport blev påbegyndt i 1986. Virksomheden ekspanderede hurtigt i 90'erne og overtog flere virksomheder i 2000'erne. Össur er i dag en stor international virksomhed med ca. 1.600 medarbejdere i 14 lande.

Opkøb 
Siden år 2000 har Ossur opkøbt 15 virksomheder. Alle udtagen Gibaud Group er 100 % overtaget.
 2000 – Skóstofan 
 2000 – Flex-Foot, Inc.
 2000 – PI Medical AB.
 2000 – Karlsson & Bergstrom AB.
 2000 – Century XXII Innovations, Inc
 2003 – Linea Orthopedics AB.
 2003 – Generation II Group, Inc.
 2005 – Advanced Prosthetic Components
 2005 – Royce Medical, Inc.
 2005 – Innovative Medical Products, Ltd.
 2005 – GBM Medical AB.
 2006 – Innovation Sports, Inc.
 2006 – Gibaud Group
 2007 – SOMAS
 2010 – Orthopaedic Partner Africa

Sponsorater 
Össur har bl.a. sponsoreret de Paralympiske legedeltagerne- og verdensrekordindehaverne Oscar Pistorius, Sarah Reinertsen og Rudy Garcia-Tolson. Også løberen Brian Frasure har været sponsoreret af Össur.

Kilder

Eksterne henvisninger 
 Officielle hjemmeside

Etableret i 1971
Virksomheder i Reykjavik
Virksomheder fra Island
Handikaphjælpemidler
Cláudio Carneyro

Cláudio Carneyro (27. januar 1895 i Porto, Portugal – 18. oktober 1963) var en portugisisk komponist og lærer.

Carneyro studerede hos Charles-Marie Widor, Gabriel Pierné og Paul Dukas i Paris (1935), og var senere rektor og lærer på musikkonservatoriet i Porto. Han har skrevet orkesterværker, kammermusik, strygermusik, vokalmusik og solostykker for mange instrumenter.

Han var søn af den berømte portugisiske kunstmaler António Carneyro.

Kilde 
 Om Cláudio Carneyro

Komponister fra Portugal
Klassiske komponister fra det 20. århundrede
Lærere
Personer fra Porto
OMX Iceland 10

OMX Iceland 10 er et aktieindeks bestående af de ti Islandske virksomheder, der er børsnoterede på NASDAQ OMX og som har den højeste markedsværdi. 

Det har været udregnet dagligt siden 31. december 2008. Indekset er prisvægtet og der kan ske udskiftninger af virksomheder i indekset to gange årligt.

Aktier 
Indekset bestod pr januar 2021 af:
 , 
 Eik fasteignafélag, 
 Festi, 
 , 
 Icelandair Group, 
 Kvika banki, 
 Marel, 
 , 
 , 
 ,

Referencer

Eksterne henvisninger 
 Officiel hjemmeside

Islands økonomi
Aktieindeks
Iceland 10
Marcelo Bielsa

Marcelo Alberto Bielsa Caldera (født 21. juli 1955 i Rosario) er en argentinsk fodboldtræner og tidligere forsvarsspiller, som er cheftræner for Leeds United.

Bielsa startede sin fodboldkarriere i 1977 hos klubben Newell's Old Boys. Her spillede han 25 kampe inden han skiftede til klubberne Instituto Atlético Central Córdoba og Argentino de Rosario. Han stoppede sin aktive karriere som 25-årig.

Trænerkarriere 
Kort tid efter at Bielsa stoppede som spiller, begyndte han at træne ungdomshold i Newell's Old Boys. I 1990 blev han cheftræner for klubbens bedste hold. Året efter vandt klubben Primera División de Argentina. Bielsa tog i 1992 til Mexico hvor han indtil 1994 trænede Club Atlas, og fra 1994 til 1996 var han cheftræner for klubben Club América. I årene 1997 vendte han hjem til hjemlandet, hvor han i én sæson var træner for storklubben Vélez Sársfield. Her blev det til ét nationalt mesterskab.

Argentina 
Marcelo Bielsa blev i 1998 ansat som træner for den spanske klub RCD Espanyol. Ansættelsen varede kort for Bielsa, da han senere på året overtog trænerposten for Argentinas fodboldlandshold efter Daniel Passarella. Bielsa kvalificerede sikkert holdet til VM i fodbold 2002 i Sydkorea og Japan. Efter kampe mod ,  og  lykkedes det ikke for Argentina at gå videre fra gruppespillet.

I 2004 vandt Argentina sølv ved Copa América, efter de havde tabt finalen på straffesparkskonkurrence til . Ved Sommer-OL 2004 i Athen vandt Bielsa og resten af det argentinske hold guldmedalje, efter at holdet vandt finalen over Paraguay. Dette var første gang siden 1928 at et hold fra Latinamerika vandt turneringen. Ved udgangen af 2004 valgte Bielsa overraskende at forlade landstrænerjobbet i hjemlandet.

Chile 
Efter et par års pause fra trænergerningen vendte Marcelo Bielsa i 2007 tilbage, da han overtog ansvaret for Chiles fodboldlandshold. Her lykkedes det at kvalificere holdet til VM i fodbold 2010 i Sydafrika. Efter sejre over  og , samt et nederlag til de senere verdensmestre fra  i gruppespillet, gik Chile videre til ottendedelsfinalerne. Her tabte de med 0-3 til .

Efter interne uenigheder med Federación de Fútbol de Chile, valgte Marcelo Bielsa i februar 2011 at forlade jobbet som landstræner.

Athletic Bilbao 
Marcelo Bielsa blev 7. juli 2011 præsenteret som træner for den spanske La Liga klub Athletic Bilbao.

Olympique de Marseille. 
Marcelo Bielsa blev 2. Maj 2014 præsenteret som træner for Marseille i den Franske Ligue 1.

Eksterne henvisninger 

 Marcelo Bielsas profil på Athletic Bilbaoa hjemmeside

Referencer 

Fodboldtrænere fra Argentina
Fodboldspillere fra Argentina
Fodboldspillere fra Newell's Old Boys
Personer fra Rosario
Trænere for Argentinas fodboldlandshold
Institut for Sociologi og Socialt Arbejde

Institut for Sociologi og Socialt Arbejde er et institut på Aalborg Universitet under det Det Samfundsvidenskabelige Fakultet.

Instituttet ledes af en institutleder og beskæftiger ca. 130 medarbejdere, og bestående af bl.a. af sociologer, statistikere, økonomer, psykologer, socialrådgivere, samt teknisk og administrativt personale.

Uddannelser 
 Socialrådgiver (professionsbachelor)
 Sociologi (bachelor og kandidat)
 Socialt arbejde (kandidat)
 Udsatte børn og unge (master)
 Humanistisk Palliation – (master)
 HA/cand.merc. (bachelor og kandidat)
 Politik og Administration (bachelor og kandidat)
 Samfundsfag (bachelor og kandidat)
 Kriminologi (kandidat)
 Advanced Development in Social Work (kandidat, ERASMUS Mundus)

Eksterne henvisninger 
 Hjemmeside

Institutter ved Aalborg Universitet
Federico de Freitas

Federico Guedes de Freitas (født 15. november 1902 i Lissabon, Portugal – død 12. januar 1980) var en portugisisk komponist, dirigent og lærer.

Freitas studerede primært hos sin moder som var pianist, og kom på konservatoriet i Lissabon allerede som 13 årig. Han skrev sine første kompositioner i 1922, bl.a. Poema Sobre Uma Ècologa de Virgilio for strygerorkester.

Freitas var eklektiker, og skrev i et bredt forum, lige fra intellektuelle suiter til banale sange.

Han har komponeret én symfoni, orkesterværker, koncerter, sange, suiter,kammermusik, symfoniske digtninge etc.

Freitas var fra 1935 som dirigent for National Radio Broadcast Company i Lissabon, og efter år med hårdt arbejde som sådan, blev han også international anerkendt, og dirigerede som gæstedirigent i hele verden.

Udvalgte værker 

 Symfoni "Jeronimus" - for orkester
 Digte om en Ècologa af Virgilio – for strygeorkester
 Koncertante fantasi - for orkester
 Højtidelig messe – messe - for kor

Kilde 
 om Federico de Freitas 

Komponister fra Portugal
Klassiske komponister fra det 20. århundrede
Dirigenter
Lærere
Personer fra Lissabon
Institut for Politik og Samfund

Institut for Politik og Samfund (tidligere Institut for Statskundskab) er et institut på Aalborg Universitet under Det Samfundsvidenskabelige Fakultet. Det ligger i Aalborg, men har ligeledes en afdeling i København.

Instituttet rummer 11 forskningsgrupper med ca. 100 forskere i alt. De repræsenterer eksempelvis historie, digitalisering, kønsstudier, arbejdsmarked- og organisationsanalyse, udviklingsstudier, internationale relationer, politologi, europæiske studier og globale flygtningestudier.

Uddannelser 

Bachelor

 Historie
 Samfundsfag
 Innovation og Digitalisering
 Politik og Administration

Kandidat

Development and International Relations
European Studies
Historie
It-ledelse
Politik og Administration
Samfundsfag

Se også 
 Institut for Statskundskab

Eksterne henvisninger 
Hjemmeside 

Institutter ved Aalborg Universitet
Aalborg University Business School

Aalborg University Business School eller AAU Business School (tidligere Institut for Økonomi og Ledelse) er en enhed på Aalborg Universitet under Det Samfundsvidenskabelige Fakultet. AAU Business School udfører forskning og tilbyder uddannelse inden for erhvervsøkonomi, samfundsøkonomi, regnskab, finansiering, innovation, marketing, international business, organisation og ledelse. Enheden ledes af Christian Nielsen.

Uddannelser 

Bachelor

 Økonomi 
 Erhvervsøkonomi (HA)

Kandidat

 Revision
 Økonomi
 Finance (eng.)
 Innovation Management (eng.)
 International Business (eng.)
 Økonomistyring 
 Marketing (eng.)
 Organisation og Strategi

Efter- og videreuddannelse

 Erhvervsøkonomisk Diplomuddannelse (HD)
 Master of business administration (MBA)

Eksterne henvisninger 
 Hjemmeside

Institutter ved Aalborg Universitet